**PRIPRAVA IN DOSTAVA PODATKOV**

**o izplačanih dodatkih, ki se v skladu z 59.členom Zakona o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE) ter 55. členom Zakona o dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID-19 (ZDUPŠOP) ne vštevajo v davčno osnovo za letno odmero dohodnine za odmerno leto 2021**

**Podrobnejši opis**

**3. izdaja, JANUAR 2022**

**KAZALO**

[1. VSEBINA DOSTAVE PODATKOV 3](#_Toc92107092)

[1.1 Splošni opis vsebine 3](#_Toc92107093)

[1.2 Splošne zahteve 4](#_Toc92107094)

[1.2.1 Identifikacija 4](#_Toc92107095)

[1.2.2 Kontrola celovitosti 4](#_Toc92107096)

[1.2.3 Zavezanci za dostavo podatkov 4](#_Toc92107097)

[2. OBLIKA, PODROBNA VSEBINA IN NAČIN DOSTAVE PODATKOV 5](#_Toc92107098)

[2.1 Oblika dostave podatkov 5](#_Toc92107099)

[2.2 Podrobna vsebina in opis poslanih podatkov 5](#_Toc92107100)

[2.2.1 Tabelarični prikaz individualnih podatkov o izplačanih dodatkih, ki se ne vštevajo v davčno osnovo za letno odmero dohodnine 5](#_Toc92107101)

[2.2.2 Tabelarični prikaz zbirnih podatkov o izplačanih dodatkih, ki se ne vštevajo v davčno osnovo za letno odmero dohodnine 6](#_Toc92107102)

[2.2.3 Tabela vrst dohodkov, ki so izplačani kot dodatki, ki se ne vštevajo v davčno osnovo za letno odmero dohodnine 6](#_Toc92107103)

[2.3 Način dostave podatkov 7](#_Toc92107104)

[3. ROK ZA DOSTAVO PODATKOV 7](#_Toc92107105)

# VSEBINA DOSTAVE PODATKOV

## Splošni opis vsebine

V skladu z določbo prvega odstavka 59. člena [Zakona o interventnih ukrepih za pomoč pri omilitvi posledic drugega vala epidemije COVID-19 (ZIUPOPDVE) (Uradni list RS, št. 203/20](https://www.uradni-list.si/_pdf/2020/Ur/u2020203.pdf), [15/21](http://www.uradni-list.si/1/objava.jsp?sop=2021-01-0315) – ZDUOP, [82/21](http://www.uradni-list.si/1/objava.jsp?sop=2021-01-1757" \t "_blank" \o "Zakon o spremembah in dopolnitvah Zakona o nalezljivih boleznih) – ZNB-C in [112/21](http://www.uradni-list.si/1/objava.jsp?sop=2021-01-2452) – ZNUPZ; v nadaljevanju ZIUPOPDVE) se ne glede na prvi odstavek 109. člena ZDoh-2 pri ugotavljanju davčne osnove pri letni odmeri dohodnine pri zaposlenih v mreži javne službe na področju socialnega varstva, ki izvajajo socialno varstvene storitve po tretjem odstavku 15. člena, 50., 51., 52. in 54. člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19; v nadaljnjem besedilu ZSV), pri izvajalcih krizne namestitve iz tretjega odstavka 49. člena ZSV, pri izvajalcih socialno varstvenih programov iz 18.s člena ZSV, ki izvajajo nastanitveni program iz 3. člena Pravilnika o sofinanciranju socialnovarstvenih programov (Uradni list RS, št. 70/16 in 34/19),v mreži javne zdravstvene službe, pri Uradu Republike Slovenije za oskrbo in integracijo migrantov in pri zunanjem izvajalcu, ki opravlja delo pri izvajalcu iz 56. člena ZZUOOP, **v davčno osnovo za odmerno leto 2021 ne vštevajo dodatki** po 11. točki prvega odstavka 39. člena Kolektivne pogodbe za javni sektor (Uradni list RS, št. 57/08, 23/09, 91/09, 89/10, 89/10, 40/12, 46/13, 95/14, 91/15, 21/17, 46/17, 69/17 in 80/18), 71. členu Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20, 61/20 in 152/20 – ZZUOOP), 54. členu Zakona o interventnih ukrepih za omilitev in odpravo posledic epidemije COVID-19 (Uradni list RS, št. 80/20 in 152/20 – ZZUOOP), 55. in 56. členu Zakona o začasnih ukrepih za omilitev in odpravo posledic COVID-19 (Uradni list RS, št. 152/20 in 175/20 – ZIUOPDVE), 125. členu Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20) ter po 32., 33., 86. in 87. členu ZIUPOPDVE.

Z določbami 9. člena [Zakona o dodatnih ukrepih za omilitev posledic COVID-19 (ZDUOP) (Uradni list RS, št. 15/2021 in 112/21 - ZNUPZ)](http://www.pisrs.si/Pis.web/pregledPredpisa?id=ZAKO8321), se je 59. člen ZIUPOPDVE dopolnil z drugim odstavkom, ki določa, da se v letno davčno osnovo za leto 2021 ne všteva dodatek iz 88. člena tega zakona. Navedeno pomeni, da so do izvzema dodatka iz letne davčne osnove za leto 2021 upravičeni tudi dijaki in študenti.

V skladu s 55. členom [Zakona o dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID-19 (ZDUPŠOP)) (Uradni list RS, št. 206/2021](http://www.pisrs.si/Pis.web/pregledPredpisa?id=ZAKO8506); v nadaljevanju ZDUPŠOP) se v letno davčno osnovo za leto 2021 ne vštevajo tudi dodatki po 11. točki prvega odstavka 39. člena Kolektivne pogodbe za javni sektor (Uradni list RS, št. 57/08, 23/09, 91/09, 89/10, 89/10, 40/12, 46/13, 95/14, 91/15, 21/17, 46/17, 69/17 in 80/18) zaposlenih pri izvajalcih, ki izvajajo neposredno laboratorijsko diagnostiko virusa SARS-CoV-2 in so v stiku s kužninami obolelih, pri izvajalcih, ki opravljajo mrliško pregledno službo, kontrolne mrliške preglede pred upepelitvijo in avtopsije ter izvajalcih, ki opravljajo dejavnost patologije in so pri svojem delu nadpovprečno izpostavljeni tveganju za svoje zdravje zaradi neposrednega dela v zvezi z epidemijo COVID-19.

Ker so bili ti dohodki ob posameznem izplačilu pri obračunu davčnega odtegljaja s strani izplačevalcev vključeni v davčno osnovo za odmero akontacije dohodnine, so izplačevalci v skladu s tretjim odstavkom 59. člena ZIUPOPDVE dolžni podatke o izplačanih dodatkih, opredeljenih v prvem in drugem odstavku 59.člena ZIUPOPDVE ter delodajalci v skladu s 55. členom ZDUPŠOP, posredovati Finančni upravi Republike Slovenije (v nadaljevanju FURS).

Podatke o izplačanih dodatkih dijakom in študentom so dolžni posredovati FURS izvajalci iz prvega odstavka 56. člena [Zakona o začasnih ukrepih za omilitev in odpravo posledic COVID-19 (ZZUOOP) (Uradni list RS, št. 152/20, 175/20 – ZIUOPDVE, 82/21 – ZNB-C, 112/21 – ZNUPZ in 167/21 – odl. US](http://www.pisrs.si/Pis.web/pregledPredpisa?id=ZAKO8254&d-49683-s=3&d-49683-p=2&d-49683-o=1); v nadaljevanju ZZUOOP), ki so vložili zahtevek za izplačilo sredstev za financiranje dodatka iz državnega proračuna pri ministrstvu, pristojnem za zdravje, če je izvajalec zdravstvene dejavnosti, ali pri ministrstvu, pristojnem za socialne zadeve, če je izvajalec na področju socialnega varstva (študentski servisi ne poročajo).

Poslani podatki morajo vsebovati seštevek dohodkov o dodatkih, opredeljenih v prvem in drugem odstavku 59. člena ZIUPOPDVE ter 55. členu ZDUPŠOP, ki se ne vštevajo v davčno osnovo za letno odmero dohodnine, izplačanih v obdobju od 1. 1. do 31. 12. davčnega leta, za katerega se dostavljajo podatki, na nivoju posameznega prejemnika.

## Splošne zahteve

### 1.2.1 Identifikacija

Podatke je treba označiti z davčno številko davčnega zavezanca, zavezanca za dajanje podatkov in s prvimi 20 znaki zavezančevega imena in priimka v skladu s predpisano strukturo tabelaričnega prikaza individualnih in zbirnih podatkov za posamezno vrsto podatkov. Za enolično označevanje nerezidentov RS se uporabi davčna številka.

### 1.2.2 Kontrola celovitosti

Zaradi kontrole celovitosti zajetih podatkov je treba zbrane podatke končati z zbirnimi zapisi, ki ne vsebujejo identifikacijskih podatkov, temveč le seštevke posameznih polj iz individualnih zapisov.

Natančnejši opis strukture zapisa je razviden iz tabelaričnega prikaza zbirnih podatkov v točki 2.2.2.

### 1.2.3 Zavezanci za dostavo podatkov

Zavezanci za dostavo podatkov so vsi izplačevalci dodatkov, opredeljenih v točki 1.1, ki se v skladu prvim in drugim odstavkom 59. člena ZIUPOPDVE ne vštevajo v letno davčno osnovo za odmero dohodnine.

#  OBLIKA, PODROBNA VSEBINA IN NAČIN DOSTAVE PODATKOV

## 2.1 Oblika dostave podatkov

Podatki se zapišejo v datoteke z imenom **VIRIZV.DAT** - podatki o izplačanih dodatkih, ki se ne vštevajo v davčno osnovo za letno odmero dohodnine.

Podatki morajo biti zapisani v ASCII formatu z uporabljeno kodno stranjo CP1250.

Vsak zapis je predpisane dolžine in je podrobno opisan v nadaljevanju v tabelaričnem prikazu individualnih oziroma zbirnih zapisov

Vsak zapis končujeta dva posebna kontrolna znaka CR in LF.

## 2.2 Podrobna vsebina in opis poslanih podatkov

### 2.2.1 Tabelarični prikaz individualnih podatkov o izplačanih dodatkih, ki se ne vštevajo v davčno osnovo za letno odmero dohodnine

Zapisi datoteke VIRIZV.DAT s podatki o izplačanih dodatkih, ki se ne vštevajo v davčno osnovo za letno odmero dohodnine, morajo biti naslednje oblike oz. strukture:

|  |  |  |  |  |
| --- | --- | --- | --- | --- |
| Zap. št. | Pozicija | Dolžina | Tip polja | Opis polja |
| Od | Do |
| 1 | 1 | 2 | 2 | N | Zadnji dve številki letnice leta, za katero navajamo dohodke in obveznosti |
| 2 | 3 | 10 | 8 | N | Davčna številka zavezanca za dajanje podatkov  |
| 3 | 11 | 17 | 7 | N | Zaporedna številka zapisa z vodilnimi ničlami |
| 4 | 18 | 25 | 8 | N | Davčna številka zavezanca  |
| 5 | 26 | 45 | 20 | AN | Ime – prvih 20 znakov (leva poravnava, dopolnjena s presledki) |
| 6 | 46 | 65 | 20 | AN | Priimek – prvih 20 znakov (leva poravnava, dopolnjena s presledki) |
| 7 | 66 | 69 | 4 | N | Oznaka vrste dohodka iz tabele [2.2.3](#_Tabela_vrst_dohodkov,)  |
| 8 | 70 | 81 | 12 | N\* | Dohodek |
| 9 | 82 | 82 | 1 | AN | Oznaka za rezidentstvo zavezanca:R – rezident RSN – nerezident RS |

### 2.2.2 Tabelarični prikaz zbirnih podatkov o izplačanih dodatkih, ki se ne vštevajo v davčno osnovo za letno odmero dohodnine

|  |  |  |  |  |
| --- | --- | --- | --- | --- |
| **Zap. št.** | **Pozicija** | **Dolžina** | **Tip polja** | **Opis polja** |
| **Od** | **Do** |
| 1 | 1 | 2 | 2 | N | Zadnji dve številki letnice leta, za katero navajamo dohodke in obveznosti |
| 2 | 3 | 10 | 8 | N | Davčna številka zavezanca za dajanje podatkov  |
| 3 | 11 | 17 | 7 | N | Zaporedna številka zapisa z vodilnimi ničlami – nadaljuje se oštevilčenje prejšnjih zapisov |
| 4 | 18 | 25 | 8 | N | Prazno  |
| 5 | 26 | 45 | 20 | AN | Prazno |
| 6 | 46 | 65 | 20 | AN | Prazno |
| 7 | 66 | 69 | 4 | N | Oznaka vrste dohodka iz tabele [2.2.3](#_Tabela_vrst_dohodkov,) |
| 8 | 70 | 81 | 12 | N\* | Vsota dohodkov |
| 9 | 82 | 82 | 1 | AN | Prazno |

\* V polja se vpišejo pozitivni zneski v evrih. Niz je sestavljen iz devetih (9) znakov za celi del zneska, dveh (2) znakov za cente, dvanajsti (12.) znak je prazen.

Sumarni zapis mora obstajati v okviru vsakega zavezanca za dajanje podatkov za vsako vrsto dohodka in mora vsebovati seštevke posameznih zneskov v individualnih zapisih.

### 2.2.3 Tabela vrst dohodkov, ki so izplačani kot dodatki, ki se ne vštevajo v davčno osnovo za letno odmero dohodnine

| **Oznaka vrste dohodka** | **Vrsta dohodka** |
| --- | --- |
| **1101** | Plača, nadomestilo plače in povračila stroškov v zvezi z delom |
| **1109** | Drugi dohodki iz delovnega razmerja |
| **1211** | Dohodki dijakov in študentov, upravičenih do posebne olajšave |
| **1212** | Dohodki dijakov in študentov, ki niso upravičeni do posebne olajšave |

## 2.3 Način dostave podatkov

Dostava podatkov je mogoča izključno po elektronski poti preko storitev osebnega portala sistema eDavki ( https://edavki.durs.si/ ). Podatki za odmero dohodnine se oddajo z datoteko v predpisani in stisnjeni (komprimirani) ZIP obliki brez direktorijske strukture. Podrobnejša navodila se nahajajo na spletnih straneh sistema [eDavki](https://www.fu.gov.si/e_storitve/#c5417).

Pri dostavi popravkov podatkov se posreduje vse podatke in ne le popravljene zapise.

# ROK ZA DOSTAVO PODATKOV

Podatke o dodatkih, opredeljenih v točki 1.1 tega navodila, izplačanih v posameznem koledarskem letu, morajo izplačevalci teh dohodkov FURS v skladu s tretjim odstavkom 59. člena ZIUPOPDVE posredovati najkasneje do 31. 1. 2022 za odmero dohodnine 2021.

Tudi izvajalci iz prvega odstavka 56. člena ZZUOOP podatke o višini izplačanega dodatka dijakom in študentom, v skladu z 88. členom ZIUPOPDVE, za odmerno leto 2021, sporočijo FURS do 31. 1. 2022.

Do 31. 1. 2022 posredujejo FURS podatke o zaposlenih, prejemnikih teh dodatkov in višini izplačanih dodatkov v letu 2021, ki se ne vštevajo v letno davčno osnovo tudi delodajalci iz 55. člena ZDUPŠOP.